Μανάμα

Η Μανάμα (Αραβικά: المنامة, διαβάζεται «αλ-Μανάμα») είναι η πρωτεύουσα και η μεγαλύτερη πόλη του Μπαχρέιν. Η πόλη βρίσκεται στη βόρειο-ανατολική άκρη του Μπαχρέιν, σε μια γενικά επίπεδη περιοχή, με μικρές υψομετρικές διαφορές. Μπροστά της υπάρχει ένα μεγάλο θαλάσσιο μέτωπο, ενώ ο πληθυσμός της εκτιμάται περίπου στις 155.000 κατοίκους. Η πόλη αποτελεί οικονομικό κέντρο της χώρας, βασίστηκε κατά κύριο λόγο στο πετρέλαιο, ενώ τα τελευταία χρόνια έχει αναπτυχθεί ο τουρισμός αλλά και η βαριά βιομηχανία. Αρκετές πολυεθνικές έχουν γραφεία στην πόλη. Επίσης υπάρχουν αρκετά πανεπιστήμια και σχολές. Στη Μανάμα υπάρχουν και κάποια από τα υψηλότερα κτίρια στη Γη.

Κάποιες πρώτες αναφορές για την Μανάμα έχουμε από Ισλαμικά χρονικά του 1345. Το 1521 καταλήφθηκε από Πορτογάλους και το 1602 από Πέρσες. Το 1958 ανακηρύχθηκε ως ελεύθερο λιμάνι, ενώ το 1971 έγινε η πρωτεύουσα του Μπαχρέιν.  

Το κλίμα της πόλης είναι ιδιαίτερα θερμό, με το καλοκαίρι η θερμοκρασία να φτάνει τους 48 βαθμούς Κελσίου. Την πόλη εξυπηρετεί το Διεθνές Αεροδρόμιο του Μπαχρέιν που βρίσκεται στο γειτονικό νησί Αλ Μουχάρακ.

Παραπομπές

Εξωτερικοί σύνδεσμοι 

 Επίσημος ιστότοπος

Γεωγραφία του Μπαχρέιν
Πρώην πορτογαλικές αποικίες
Πρωτεύουσες της Ασίας
Οικισμοί στο Μπαχρέιν
Ευρωπαϊκή αποικιοκρατία στην Ασία
 
Παράκτιοι οικισμοί στο Μπαχρέιν